ndleko zokutwala impahla yena uberola iyardi ezine zekaliko ngokutwala iponti ezi 50 nezi 60 umgama ozimayile ezi 80. Noko ke indlela inokwenziwa eyakuwenza lula ngapezulu umtwalo.

INCWADI KA DR. MACKLIN.

Abalesi be *Sigidimi* bokumbula ukuba ukunyuka kuka Dr. Stewart ukuya e-Nyassa wahamba no Dr- Macklin oya kuqala esinye isikolo kwapakati e-Africa Eso sikolo silunge nelihlelo kutiwa yi Established Church yase Scotland. Apo siya kuma kona kunganeno kwalendawo ine Livingstonia. U-Mr. Hender­son owayeye kuhlola indawo apo singemakona ubone enganeno kwezingxangxasi kuti kwakufikwa kuzo zicazululwe neboti zitwalwe ngabantu. Kwincwadi ebibalwe ngu Dr. Macklin E-Blantyre ngomhla 6 ka Nov. 1876, uti:—

Seside seza kufika ekupeleni kwehambo yetu kwi- ndawo ezakuba likaya letu. Asiko kwicibi le Nyassa, sise zintabeni zelama Yanda. Kute kona u-Mr. Henderson wafumana abantu benomnqweno wokuba kuze umntu omhlope pakati kwabo, saza saya kuzalisa lomnqweno. Lendawo sikuyo intle kakulu. Icesine iseyikundifikela katatu. Indishiye sendisitunzela. Olusuku lolwesibini ndivukile elukukweni, kusangcangcazela nezandla. Ngendinga bali ukuba bekungengenxa yokugoduka kwabantsundu ababini ababefunelwe impahla zokuza apa ngabantu base Bayi. Soloko bati bafika apa abazange bapile. Omnye, ucele ukuba makagoduke, omnye ubesatanda ukuhlala noko ndite makagoduke hleze ide igqibele ukonakala impilo yake aze kanjalo abe ngumtwalo kuti. Asi- kuko nokuba ndiya mbulela u-Mr. Kayser ngokusi- nyamekela kwake, nangemizamo ayenzayo ukusifune- la aba bantsundu babini nditeta ngabo.

UMSEBENZI WE LOVEDALE.

WOMNYAKA ODLULEYO.

Kuyo yonke iminyaka e-Lovedale kumana kubako into ezintsha. Eyalo mnyaka udluleyo ibisisikalo esivela pakati e-Africa sicela amadodana. Akukabiko waziyo ukuba siya kupelela pina. Into esiyi kangeleyo yeyokuba lamadodana aye kuba ngabafundisi bokuqala aya kulandelwa ngamanye, nokuba siza ku­mana sisiva futi indaba ezivela pakati, kuze mhlaumbi kubeko amadodana ase Nyassa eza kufunda apa, abone imisebenzi yokukanya ekode kudlule iminyaka ingekabi nakuqalwa kona.

Ubunyaniso benteto eyayivela kumadodana ngo November we 1875 mhla abuzwa ngamanye ukuba afuna ukuza apate msebenzi mnina kubonakele ngo May we 1876 lakuti ilizwi ngubanina oya kuya paka­ti e-Africa. Yati yakubuzwa lonto entlanganisweni akwamangalisa akuvela amadodana avelayo. Inani elavumayo ukuya laba lishumi elinesine. Abanye kuwo babesebepete imisebenzi etile abanye bengekabi nayo imfundo ebaneleyo. Kwase kunyulwa matandatu. Kweso sitandatu abuya atinteleka amabini kwase kunduluka u-Shadrach Mgunana, William Isaac no Mapas Ntintili. Ababini kulamadodana asingabo be Free Church. U-Shadrach Mgunana, ngowe U.P. Mission. Umfundisi wake u-Rev. J. F. Cumming wase Mgwali wati kuya mvuyisa ukuba ihlelo leremante yake liza kuba nontsundu oye paka­ti E-Africa. U-Rev. P. J. Paterson we L.M.S. Mis­sion wase Uitenhage ubefanele ukubulelwa ngokuvumela u-Isaac Williams ukuba azinyulele, watsho kanti ubesalindele ukuze aye kuncedisana naye akuquba ezifundweni zake.

Kwintlanganiso yabafundisi abateta kuyo namado-

dana aza kuhamba, kwati kwakutetwa ngemali aya kuyi fumana, u-Shadrach Mgunana wapendula ngeliti “ Mna bendingakange ndiyicinge nokuyicinga oku lonto. Ndiya kuyitabata nokuba yintonina enikwayo, nokuba ziponti ezintlanu.” U-William Koyi wati, “ Ndiyeva ukuba kuyimfanelo yam ukuba ndiye, ke ndiya kwaneliswa nokuba ndinikwa ntonina.” U Mapas wati “ Nam bendingakange ndicinge nge­mali. Ukuba ndinikwa into yokwambata nokudla kuya kuba kwanele.” U-Isaac Williams wati, “ Umsindisi nabantu bake bandenzele okukulu kangangokuba nam mandizame ukubenzela abanye konke endinako.”

Amanye amadoda amhlope ayesiya e-Livingstonia ayeselese ndleleni ukuza kwelilizwe wabake u-Dr. Stewart ecelwe pesheya ukuza awapate awase Nyas­sa. Kwakunzima ukuba sahlukane naye nangenxa yendlu eyakiwayo apa neyapesheya kwe Nciba. Noko ke sasivuma ukuba umpakati we Africa ufuna amadoda ngapezu kwetu, saza ke ngoko sabulela ku Tixo ukuba emtuma kona. Uya kuba nokunceda okukulu ngokubonisa kwase ntloko indlela ekufane- lwe ukuhanjwa ngayo.

Kwati ukumka kuka Dr. Stewart kwacelwa u -Mr. Buchanan, owayevela e-Natal, ukuba ancedise kum- sebenzi wase Lovedale, ongamele intlanganiso yaba­fundisi balapa. Yamfanela londawo ngenxa yobudala bake nokuba kukade ewupete umsebenzi. Abafundisi abasebenza kunye naye bayambulela ngenxa yokuba lukulu koncedo lwake. Unokukuqonda oku­kulu ukupatwa kwezinto, esitembayo ukuba noko abesuswe kukungapili apo ebekona, uya kuti lomnyaka ungenayo umcumele kwakwenzayo, ude udlulise nakokwapambili

Kulomnyaka udluleyo kufike no Rev. D. Young wafika ngexesha abefuneka kakulu. Uselewupete wonke umsebenzi wake apa—owokushumayela nowokufundisa, kwiklasi ezise zantsi nezipezulu.

IMFUNDO.

UKUTYILWA KWENTETO EZISINGISELE KU TIXO.

Iklasi yokulungiselela abaza kufunda ngendawo ezi- singisele ku Tixo ibihambiseka kulomnyaka udluleyo. Okukona kuqiniswa kwayo kuya kuba ngalo mnyaka ungeneyo. Kodluleyo kube kufundiswa izinto ezisingisele kobasemhlabeni ubulumko.

Abaklasi zisaqalayo bahlulwahlulwe bamagqiza matatu. Babodwa abonyaka wokuqala, bako abowesibini, bako abowesitatu. Bafundiswa bona Imbali yale Koloni, neyamangesi, neyamanye amazwe, ne grammar yamangesi, ne Geography nokubala nokubala. Ngeziqamo zemfundiso singakankanya ukuba abafumene iziqiniselo zakwa Rulumeni—kuqukwa nentombi babe 24. Abasi bozo bafumene ezipakamileyo. Ababini babe ngabokuqala kuyo yonke ikoloni. Kuko kanjalo abafumene iziqiniselo zeklasi ezipakati —omnye wabo wafumana esipezulu.

ISIKOLO SENTOMBI.

Abantwana abebeko esikolweni babe 109. Ezimbini intombi zafunaana iziqiniselo ezipezulu. Ekufunde- ni zimaqela mahlanu. Ixabiso lomsebenzi wazo— onje ngowokutunga—libe £46. Kulomnyaka ukoyo kuza kubako umncedisi omtsha kuba u-Miss Kayser ecinga ukupuma njengokuba lipelile ixesha ayeqeshelwe lona. Intlanganiso yabafundisi iyambulela ngokuzinikela kwake emsebenzini abewupete. Endaweni yake kuza kubako u-Miss Margaret Stewart.

ABASEBENZI.

KUBACWELI.

Abafundisi msebenzi ibingu Mr. McGillivray no Mr. Brown. Inani labasebenzi libe lingamashumi

amabini anesitandatu. Umsebenzi abawenzileyo ibe lupahla lwecala lendlu yentombi, nezinye izindlu ezimbini—into eninzi yetafile zokubalela nezinye impahla zesikolo—ozingcango nozifestile nolunye ucuku olungenakubalwa.

KUBENZI BENQWELO.

Umsebenzi ubufundiswa ngu Mr. Ririe, abapeteyo be 18. Benze inqwelo ezintsha 11; inqwelana zamahashe 4; eziqutywa ngezandla 26; nento eninzi yezinto ezibe zize kulungiswa.

KUBAKANDI.

Umsebenzi ubupetwe ngu Mr. Macintosh. Benze intsimbi zazo zonke ezinqwelo sezibaliwe kunye ne- zetafile zokubalela ezi 60 nokufaka izihlangu kumahashe 374 nolunye ucukwana.

OWOKUSHICILELA.

Ubupetwe ngu Mr. Clack. Abasebenzi bahlanu Ngapandla kwamapepa *Esigidimi* kushicilelwe incwadana 29 nezinye intwana ezincinane.

OWOKUBOPA INCWADI.

Upantsi kuka Mr. Fairlie. Abasebenzi kuye babini. Incwadi ezibotshiweyo zikumawaka amatandatu nasixenxe.

Abenzi bezitulo.

Lomsebenzi ufuneka kakulu pakati kwabantsundu usand’ ukuqalwa. Upantsi kuka Mr. Radley. Asebengene kuwo bane.

UCINGO.

Umsebenzi wocingo usaya uhluma ngokuhluma. Incwadi ezitunyelwe ngalo kulomnyaka upelileyo zibe 2974 zazidlula eza ngapambili ngamakulu asibozo anamashumi matandatu ananye. Kuluvuyo ukubona abantsundu beya bengena ngokungena ekutumeleni ngocingo. Ezazi tunyelwe ngalo nge 1875 zazi 114, zaza kulo upelileyo zaba 226. Nangoku ucingo lusasetyenzwa ngabantsundu abalufunde e-Lovedale. Umongameli wengcingo wakwa Rulume­ni uyabancoma ngokungaposisi, nokungayibambezeli incwadi abayi fumeneyo, nokungawateti amahlebo encwadi zocingo.

OWOKULIMA.

Umsebenzi kwezinyanga zintandatu ubupantsi kuka Mr. Bennie. Umhlaba obulinyiwe ibiziakile ezi 125 zenqolowa: ezi 12 zehabile, nezi 100 zembotyi no mbona. Igusha zimawaka mabini.

IPOSI.

Kwiposi engena e-Lovedale iletter ezibalwe ngaba kona zibe 4700 ; amapepa (singabalwa *Isigidimi)* 900. Iletter ezibe zisiza kwabase Lovedale 5200, amapepa 3550.

AMANANI.

Kwi seshoni yokuqala abantsundu bebe 367 kwe- yesibini 220. Abasebenzi kweyokuqala bebe 66, kweyesibini baba 58. Abamhlope kweyokuqala bebe 34 kweyesibini 30. Bebonke abebehlala e-Lovedale kwiseshoni yokuqala bebe 367 kweyesibini baba 308. Abeza ngemini bebe 23 ngeseshoni zombini.

KWESE NTOMBI.

Ngeyokuqala iseshoni bezi 93 ngeyesibini zaba 81. Eziza kufunda ngemini zibe 16 kwiseshoni zombini. Kuhlanganiswa intombi nabafana abebefunda e-Lovedale kulomnyaka upelileyo kwiseshoni yokuqala bebe 468 ngeyesibini baba 392.

IMALI.

Abantsundu barolelwa £6 ngomnyaka, abamhlope barole £40. Kwabantsundu kuko abarola £10 nabarola £20. Lemali kufuneka ukuba irolwe ukungena kwe seshoni.

4 ISIGIDIMI SAMAXOSA, FEBRUARY 1, 1877